Legal Document

Category: 654

Text:
1. ΝΟΜΟΣ υπ’ αριθ. 3487 της 31/31 Δεκ. 1955 Περί Κοινωνικής Ασφαλίσεως των Αγροτών Άρθρ.1.-1.Η Κοινωνική Ασφάλισις και η προστασία της υγείας του αγροτικού πληθυσμού, διέπεται υπό των διατάξεων του παρόντος Νόμου. Η κατά τον Νόμ. 3487/1955 περίθαλψις εξακολουθεί παρεχομένη και μετά την ίδρυσιν του Ο.Γ.Α. συμφώνως προς το άρθρ. 23 Νόμ. 4169/1961 περί Γεωργ. Κοινων. Ασφαλίσεων. 2.Εις την Ασφάλισιν κατά της νόσου και τα αφορώντα την  προστασίαν της υγείας, γενικά προληπτικά μέτρα υπάγονται οι κάτοικοι των αγροτικών κωμοπόλεων, χωρίων και συνοικισμών.  3.Εξαιρούνται της ασφαλίσεως κατά της νόσου οι υπαγόμενοι εις ετέρους Ασφαλιστικούς Οργανισμούς Υγείας. Δύνανται να υπαχθούν εις την κατά τον παρόντα νόμον ασφάλισιν κατά της νόσου και ησφαλισμένοι εις άλλους ασφαλιστικούς οργανισμούς υγείας μετά των οικογενειών αυτών, οικούντες εις Δήμους ή Κοινότητας, εις ας δεν έχει οργανωθή ιατροφαρμακευτική περίθαλψις. Οι όροι και αι επιβαρύνσεις των ασφαλιστικών οργανισμών καθορίζονται δια συμβάσεων, υπογραφομένων μεταξύ αυτών και των Υπουργών Κοινωνικής Προνοίας, Γεωργίας και Εργασίας. «4.Εις τους ιατρούς των Αγροτικών Ιατρείων και Υγειονομικών Σταθμών εις ους ανατίθεται η κατά τ’ ανωτέρω παροχή περιθάλψεως εις ησφαλισμένους διαφόρων Ασφαλιστικών Οργανισμών και Ταμείων Υγείας, παρέχονται υπό των Νομαρχιακών Συμβουλίων Υγείας και Ασφαλίσεως αι εξής πρόσθετοι αμοιβαί.  α)Δι’ αριθ. μέχρι 100 ησφαλισμένους 250 δραχμαί μηνιαίως. β)Δι’ αριθ. μέχρι 200 ησφαλισμένους 500 δραχμαί μηνιαίως. γ)Δι’ αριθ. μέχρι 300 ησφαλισμένους 700 δραχμαί μηνιαίως. δ)Δι’ αριθ. από 300 και άνω 1000 δραχμαί μηνιαίως. Εφ’ εξής απαγορεύεται εις τους ιατρούς των Αγροτικών Ιατρείων και Υγειονομικών Σταθμών ως και εις το λοιπόν προσωπικόν αυτών, να συμβάλλωνται απ’ ευθείας μεθ’ ετέρων Ταμείων Υγείας και Ασφαλιστικών Οργανισμών προς παροχήν ιατρικής περιθάλψεως εις του ησφαλισμένους αυτών. Η τοιαύτη παράβασις συνεπάγεται την λύσιν της μετά του Δημοσίου υφισταμένης συμβάσεως. Δια της παρ. 14 άρθρ. 24 Νόμ. 4464/1965 (τόμ. 2Α σελ. 316,19) ωρίσθη ότι η διάταξις του τελευταίου εδαφίου της ανωτέρω παρ. 4 δεν έχει εφαρμογήν επί των ιατρών των αγροτικών ιατρείων, οίτινες κατέχουν και θέσιν μονίμου ιατρού εις το Ι.Κ.Α. 5.Εις περιοχάς εις ας ο αριθμός των αγροτών είναι περιωρισμένος, κάτω των 500, υφίσταται δε εν αυταίς, οργάνωσις ιατροφαρμακευτικής περιθάλψεως ησφαλισμένων ετέρων Ασφαλιστικών Οργανισμών και Ταμείων Υγείας, δύναται ν’ ανατίθεται εις τους ιατρούς αυτών η ιατρική περίθαλψις των αγροτών επί τη καταβολή αποζημιώσεως κατ’ ησφαλισμένον κατ’ αναλογίαν προς την καταβαλλομένην από μέρους των ασφαλιστικών οργανισμών προς παροχήν ιατρικών φροντίδων εις τους ησφαλισμένους των. Οι όροι παροχής περιθάλψεως και επιβαρύνσεως του Δημοσίου καθορίζονται δι’ αποφάσεως του Υπουργού Υγιεινής, αι δε συμβάσεις υπογράφονται μεταξύ του Προέδρου του Νομαρχιακού Συμβουλίου Υγείας και Ασφαλίσεως και των ενδιαφερομένων ιατρών. Δι’ αποφάσεως του Υπουργού Υγιεινής μετά πρότασιν του Νομαρχιακού Συμβουλίου Υγείας και Ασφαλίσεως αναστέλλεται η λειτουργία των εις τας περιοχάς ταύτας λειτουργούντων Ιατρείων, άμα τη υπογραφή της εν τη παρούση παραγράφω προβλεπομένης συμβάσεως». Αι παρ. 4 και 5 προσετέθησαν δια του άρθρ 8 Ν.Δ. 4440/1964 (κατωτ. αριθ. 7). (Αντί της σελ. 171(α) Σελ. 171(β) 268-059 489 Κοινωνική Ασφάλιση Αγροτών 34.Β.ε.1 Άρθρ.10.-1.Εις την έδραν πάσης Κοινότητος ή Δήμου με πληθυσμόν άνω των 3.000 κατοίκων, ως και εις τον κεντρικώτερον συνοικισμόν ομάδος ομόρων κοινοτήτων με πληθυσμόν εν συνόλω ανώτερον των 3.000 κατοίκων, ιδρύεται (Κοινοτικόν) Ιατρείον δι’ αποφάσεως του Νομάρχου μετά γνώμην του οικείου Νομαρχιακού Συμβουλίου Υγείας και Ασφαλίσεως. 2.Εις την έδραν πάσης Κοινότητος ή Δήμου με πληθυσμόν κατώτερον των 3.000 κατοίκων, ως και εις τον κεντρικώτερον συνοικισμόν ομάδος ομόρων κοινοτήτων εχουσών πληθυσμόν κατώτερον των 3.000 κατοίκων, ιδρύεται (Αγροτικόν) Ιατρείον κατά τον εν παρ. 1 του παρόντος άρθρου οριζόμενον τρόπον. Σελ. 174(α) 255-128 3.Εις Δήμους ή Κοινότητας με πληθυσμόν κατώτερον των 3.000 κατ. απομεμακρυσμένας και εις ορεινάς περιοχάς δύνανται να ιδρύωνται (Κοινοτικά) Ιατρεία αναλόγως των τοπικών και συγκοινωνιακών συνθηκών, μετά γνωμάτευσιν του Νομαρχιακού Συμβουλίου Υγείας και Ασφαλίσεως και του Κεντρικού Συμβουλίου δια κοινής αποφάσεως των Υπουργών Κοινωνικής Προνοίας και Γεωργίας. 4.Το προσωπικόν του Κοινοτικού Ιατρείου αποτελείται από ένα ιατρόν γενικής ιατρικής , μίαν μαίαν και μίαν επισκέπτριαν αδελφήν ή νοσοκόμον.  5.Το προσωπικόν του (Αγροτικού ) Ιατρείου αποτελείται από ένα ιατρόν γενικής ιατρικής. 6.Η μαία και η επισκέπτρια αδελφή ή νοσοκόμος του Κοινοτικού Ιατρείου εξυπηρετούν τας ανάγκας αυτού, ως και των δι’ αποφάσεως του οικείου Νομάρχου καθοριζομένων Αγροτικών Ιατρείων.  7.Ο έλεγχος της διοικήσεως και η εποπτεία της λειτουργίας των αγροτικών και κοινοτικών ιατρείων ασκείται υπό του Νομάρχου δια του Νομιάτρου. Τα Κοινοτικά και Αγροτικά Ιατρεία εντάσσονται εις τον πλησιέστερον Υγειονομικόν Σταθμόν ή, ελλείψει τούτου, εις το πλησιέστερον Νοσοκομείον του Ν.Δ. 2592/1953, παρ’ ου παρέχεται η αναγκαία επιστημονική καθοδήγησις και συμπαράστασις εις επειγούσας περιπτώσεις.  8.«Οι Υγειονομικοί Σταθμοί υπάγονται εφεξής εις τα Νομαρχιακά Συμβούλια Υγείας και Ασφαλίσεως του οικείου Νομού ανεξαρτήτως εάν εις τους Νομούς ένθα λειτουργούν υφίστανται ή ου Νοσηλευτικά Ιδρύματα του Ν.Δ. 2593/53. Η πρόσληψις του προσωπικού των Υγειονομικών Σταθμών ως και η διοίκησις και διαχείρισις αυτών ενεργείται ως των Αγροτικών Ιατρείων». Η παρ. 8 αντικατεστάθη ως άνω δια του άρθρ. 5 Ν.Δ. 4440/1964 (κατωτ. αριθ. 7). 492 34.Β.ε.1 Κοινωνική Ασφάλιση Αγροτών 9.«Επιτρέπεται η σύστασις Υγειονομικών Σταθμών ηυξημένης δυνάμεως μέχρι 15 κλίνες εις κωμοπόλεις πληθυσμού 5.000 κατοίκων και άνω προτιμωμένων των νήσων ιδίου πληθυσμού εν συγκρίσει και προς τας ανάγκας ετέρων ορεινών περιφερειών και κατ’ αναλογίαν απεχούσας πλέον των 25 χιλιομέτρων πόλεως εις ην λειτουργεί κρατικόν νοσηλευτικόν ίδρυμα δια κοινής αποφάσεως των Υπουργών, Κοινωνικής Προνοίας και Οικονομικών μετά γνώμην του Κεντρικού Συμβουλίου. Ο αριθμός των σταθμών τούτων δεν δύναται να υπερβή τους 15». Η παρ. 9 αντικατεστάθη ως άνω δια του άρθρ. 19 Ν.Δ. 4111/1960. Τα υπό του ανωτέρω άρθρ. 10 προβλεπόμενα Κοινοτικά και Αγροτικά Ιατρεία μετωνομάσθησαν αντιστοίχως δια τον εφεξής χρόνον εις Αγροτικά Ιατρεία Α΄ τάξεως και Αγροτικά Ιατρεία Β΄ τάξεως, δια του άρθρ. 1 Ν.Δ. 4440/ 1964 (κατωτ. αριθ. 7). Άρθρ.11.-1.Οι ιατροί των κοινοτικών και αγροτικών ιατρείων υποχρεούνται όπως παρέχωσι καθ’ όλας τας εργασίμους ώρας και εις περιπτώσεις κατεπειγούσης ανάγκης ή ατυχήματος εις πάσαν ώραν ημέρας ή νυκτός τας ιατρικάς αυτών υπηρεσίας προς άπαντας τους ησφαλισμένους αγρότας και τα μέλη της οικογενείας αυτών εις τα ιατρεία ή κατ’ οίκον. Ομοίως υποχρεούνται να μεταβαίνωσι κατά τακτάς ημέρας και ώρας εις τους οικισμούς της περιφερείας του αγροτικού ή κοινοτικού ιατρείου δια την ιατρικήν περίθαλψιν των κατοίκων αυτών, εκτάτως δε οσάκις καλούνται δια κατεπειγούσας περιπτώσεις. 2.«Δι’ αποφάσεως του Υπουργού Κοινωνικής Προνοίας δημοσιευομένης εις την Εφημερίδα της Κυβερνήσεως καθορίζονται λεπτομερώς τα καθήκοντα και αι υποχρεώσεις των ιατρών των Κοινοτικών και Αγροτικών Ιατρείων και αι υγειονομικαί αυτών αρμοδιότητες ως περιφερειακών οργάνων της Δημοσίας Υγείας». Η παρ. 2 αντικατεστάθη ως άνω δια του άρθρ. 25 παρ. 1 Ν.Δ. 4111/1960. 3.Πάσαι αι κατά την προηγουμένην παράγραφον αρμοδιότητες διαλαμβάνονται εις την μεταξύ του Νομάρχου και του ενδιαφερομένου ιατρού υπογραφομένην σύμβασιν. Άρθρ.12.-1.Η οδοντιατρική περίθαλψις των ησφαλισμένων αγροτών, ως και η ανοικτή ιατρική περίθαλψις τούτων εις τας διαφόρους ιατρικάς ειδικότητας, εφ’ όσον δεν υπάρχουν εν τη περιφερεία ειδικά εξωτερικά ιατρεία εις τα λειτουργούντα εν τω Νομώ Νοσηλευτικά Ιδρύματα, παρέχονται δια των εν τη περιφερεία εγκατεστημένων οδοντιάτρων και ειδικών ιατρών, επί τη βάσει ειδικής συμβάσεως, δι’ ης ορίζονται αι αμοιβαί καθ’ ωριαίαν εργασίαν κατά περίπτωσιν ή κατά πράξιν, ως και η διαδικασία της παραπομπής των ασθενών εις τους ειδικούς ιατρούς. 2.Η κατά την προηγουμένην παράγραφον σύμβασις συνάπτεται μεταξύ του Νομάρχου, εξουσιοδοτουμένου υπό του Νομαρχιακού Συμβουλίου Υγείας και Ασφαλίσεως, και των ενδιαφερομένων ιατρών ή οδοντιάτρων, τα δε τιμολόγια ορίζονται συμφώνως προς τας περί ιατρικής αμοιβής ισχυούσας διατάξεις παρεχομένης εκπτώσεως μέχρι 50%. 3.Ο ησφαλισμένος έχει το δικαίωμα να εκλέγη τον ειδικόν ιατρόν ή τον οδοντίατρον της εμπιστοσύνης αυτού μεταξύ πλειόνων συμβεβλημένων. Άρθρ.13.-1.Τα φάρμακα παρέχονται προς τους ησφαλισμένους μέσω των νομίμως λειτουργούντων φαρμακείων, ή όπου δεν υπάρχουσι τοιαύτα υπό του κοινοτικού ή αγροτικού ιατρείου μερίμνη του οικείου ιατρού. 2.Αι αποφάσεως του Υπουργού Κοιν. Προνοίας, μετά γνωμάτευσιν του Ανωτ. Υγειον. Συμβουλίου, συντάσσεται πίναξ φαρμάκων και ιδιοσκευασμάτων χορηγουμένων εις άπαντας τους ησφαλισμένους αγρότας και τα μέλη της οικογενείας αυτών δαπάναις του Κράτους. 3.Δια την χορήγησιν φαρμάκων και ιδιοσκευασμάτων, μη διαλαμβανομένων εις τον κατά την προηγουμένην παράγραφον πίνακα επιβάλλεται υποχρεωτική συμμετοχή του ησφαλισμένου κατά ποσοστόν 20% επί της εις την διατίμησιν λιανικής πωλήσεως αναγεγραμμένης τιμής, προκειμένου δε περί των ευπόρων κατά ποσοστόν 50% επί της ως άνω τιμής ή επί των τιμών της μεταξύ φαρμακείων και Νομάρχου συναπτομένης ως κατωτέρω συμβάσεως. 4.Όπου λειτουργούσι φαρμακεία, τα φάρμακα παρέχονται υπό τούτων βάσει συμβάσεως μεταξύ αυτών και του Νομαρχιακού Συμβουλίου Υγείας και Ασφαλίσεως. Δια της συμβάσεως ταύτης ορίζεται και το ποσοστόν εκπτώσεως επί της ισχυούσης διατιμήσεως λιανικής πωλήσεως, μη δυνάμενον να είναι κατώτερον των 10%. 5.Αι διατάξεις της προηγουμένης παραγράφου δεν έχουσι εφαρμογήν προκειμένου περί των φαρμάκων, άτινα χορηγούνται υπό των Υγειον. Κέντρων και άλλων Υγειον. Υπηρεσιών δια την καταπολέμησιν των λοιμωδών και κοινωνικών νόσων. 6.«Δι’ αποφάσεως του Υπουργού Κοινωνικής Προνοίας θέλουσι καθορισθή αι λεπτομέρειαι της εφαρμογής του παρόντος άρθρου». Η παρ. 6 αντικατεστάθη ως άνω δια του άρθρ. 25 παρ. 2 Ν.Δ. 4111/1960. (Αντί της σελ. 175) Σελ. 175(α) 255-129 493 Κοινωνική Ασφάλιση Αγροτών 34.Β.ε.1 Άρθρ.14.-1.Οι ιατροί των κοινοτικών και αγροτικών Ιατρείων προσλαμβάνονται επί συμβάσει τριετούς διαρκείας επί μηνιαίω μισθώ ή επί αποζημιώσει, αναλόγως προς τον αριθμόν των υπαγομένων εις την ασφάλισιν προσώπων και των αποστάσεων των υπαγομένων εις την περιφέρειαν του Ιατρείου χωρίων και συνοικισμών. Η σύμβασις υπογράφεται μεταξύ του Νομάρχου, εξουσιοδοτουμένου υπό του κατά το άρθρ. 4 Νομαρχιακού Συμβουλίου και προσλαμβανομένου ιατρού, ανακοινούται δε υπό του Νομάρχου προς την Επιτροπήν του άρθρ. 2 του Α.Ν. 1843/51, ως ετροποποιήθη μεταγενεστέρως. 2.(Κατηργήθη δια του άρθρ. 2 παρ. 2 Ν.Δ. 4440/1964, κατωτ. αριθ. 7). 3.Η σύμβασις δύναται ν’ ανανεούται ανά τριετίαν, προσαυξανομένης της μηνιαίας αντιμισθίας του ιατρού μέχρι 15% δι’ εκάστην ανανέωσιν και μέχρι 4 εν όλω προσαυξήσεων. 4.Κατά τον διορισμόν των ιατρών των κοινοτικών και αγροτικών ιατρείων προτιμώνται οι εν τω Δήμω ή Κοινότητι εγκατεστημένοι εφ’ όσον αποδέχονται τους όρους της κατά τ’ ανωτέρω προβλεπομένης συμβάσεως και κρίνονται κατάλληλοι υπό του Νομαρχιακού Συμβουλίου. Άρθρ.2.-1.Η ασφάλισις κατά της νόσου περιλαμβάνει απάσας τας εις είδος παροχάς της ανοικτής και κλειστής ιατρικής και φαρμακευτικής περιθάλψεως ειδικώτερον δε την ιατρικήν εν γένει αντίληψιν εν ιατρείοις και κατ’ οίκον τας παρακλινικάς εξετάσεις την φαρμακευτικήν περίθαλψιν και την νοσοκομειακήν, σανατοριακήν και ψυχιατρικήν τοιαύτην.  2.Δια Β.Δ/των, εκδιδομένων προτάσει των Υπουργών Κοινωνικής Προνοίας, Γεωργίας και Οικονομικών, δύναται να καθιερωθή και η παροχή προσθέτου περιθάλψεως. Δια των αυτών Δ/των καθορίζονται αι προϋποθέσεις, ο κύκλος των δικαιούχων και πάσα άλλη σχετική λεπτομέρεια. 3.Η προστασία της υγείας των αγροτών περιλαμβάνει την μέριμναν δια την μητρότητα και την παιδικήν ηλικίαν, τον γενικόν δαμαλισμόν και αναδαμαλισμόν, τους προφυλακτικούς εμβολιασμούς κατά των επιδημικών και μολυσματικών νόσων, την εξυγίανσιν του περιβάλλοντος δια της καθολικής εφαρμογής των διατάξεων περί της υγιεινής της κατοικίας και των κοινοχρήστων χώρων της κοινότητος και του περιβάλλοντος, της υδρεύσεως των κατοικιών και της αποχετεύσεως των λυμάτων περί της σχολικής υγιεινής και της υγιεινής της εργασίας, ως και παν άλλο προληπτικόν και προφυλακτικόν μέτρον, πρόσφορον δια την διαφύλαξιν της υγείας των κατοίκων της υπαίθρου.  Άρθρ.15.-1.«Η βασική αντιμισθία των ιατρών των Αγροτικών Ιατρείων κατά τα εν τη ως άνω παραγράφω καθοριζόμενα, ορίζεται εις 4.500 δραχμάς δια τα πεδινά, 5.500 δραχμάς δια τα ημιορεινά και 7.500 δραχμάς δια τα ορεινά Ιατρεία». Η παρ. 1 αντικατεστάθη ως άνω δια της παρ. 2 άρθρ. 3 Ν.Δ. 4440/1964 (κατωτ. αριθ. 7). 2.«Οι κατά τας διατάξεις του παρόντος Ν.Δ/τος προσλαμβανόμενοι Ιατροί, Μαίαι και Επισκέπτριαι Αδελφαί ή Νοσοκόμοι των Αγροτικών Ιατρείων συνδέονται μετά του Δημοσίου δια σχέσεως Δημοσίου Δικαίου. Οι ως άνω δικαιούνται μετά ενιαύσιον υπηρεσίαν, κανονικής αδείας ετησίως μέχρις ενός μηνός, ως και μιάς ημέρας άδειαν απουσίας ανά δεκαπενθήμερον επί τη βάσει προγράμματος του Συμβουλίου Υγείας και Ασφαλίσεως του Νόμου». Η παρ. 2 αντικατεστάθη ως άνω δια του άρθρ. 4 Ν.Δ. 4440/1964 (κατωτ. αριθ. 7). Σελ. 176(α) 255-130 3.Εις τους ιατρούς των κοινοτικών και αγροτικών ιατρείων παρέχονται οδοιπορικά έξοδα, καθοριζόμενα εν τη σχετική συμβάσει, δια τας εκτός έδρας μετακινήσεις αυτών, δύνανται δε να παρέχωνται και επιδόματα υπερωρίας, εορτών και Κυριακής αργίας, κατά τας διατάξεις τας ισχυούσας προκειμένου περί σχέσεως εργασίας ιδιωτικού δικαίου. Κατά το άρθρ. 24 παρ. 2 Νόμ. 3796/1957, το σύνολον των ως άνω οδοιπορικών εξόδων και επιδομάτων υπερωριών, εορτών και Κυριακής αργίας δεν δύναται να υπερβαίνη τα 30% της βασικής αντιμισθίας των Ιατρών των Κοινοτ. και Αγροτ. Ιατρείων. 4.Ο τρόπος του διορισμού, αι αποδοχαί, ως και πάσα άλλη λεπτομέρεια περί των υποχρεώσεων και των όρων εργασίας των μαιών, των επισκεπτριών αδελφών ή νοσοκόμων, διέπονται από τας κειμένας διατάξεις περί μαιών και νοσοκόμων των Νόμ. 2592/53, 3097/54 και 3301/1955. 5.«Δια κοινής αποφάσεως των Υπουργών Κοινωνικής Προνοίας και Οικονομικών επιτρέπεται η χορήγησις προσθέτου επιδόματος εις τας μαίας, επισκεπτρίας αδελφάς ή νοσοκόμους τριετούς ή μονοετούς φοιτήσεως των Κοινοτικών και Αγροτικών Ιατρείων και των Υγειονομικών Σταθμών, μέχρι 40% του μισθού των εις δε τας πρακτικάς μέχρις 20%». Η παρ. 5 αντικατεστάθη ως άνω δια του άρθρ. 25 παρ. 3 Ν.Δ. 4111/1960. 494 34.Β.ε.1 Κοινωνική Ασφάλιση Αγροτών 6.Εις τας εκτός έδρας μετακινουμένας μαίας και επισκεπτρίας αδελφάς ή νοσοκόμους, χορηγούνται οδοιπορικά έξοδα, καθοριζόμενα υπό του Νομάρχου. 7.Τα πειθαρχικά παραπτώματα των ιατρών, κοινοτικών και αγροτικών ιατρείων, μαιών και νοσοκόμων εκδικάζονται υπό των αρμοδίων εν τω Νομώ Πειθαρχικών Συμβουλίων των Νοσηλευτικών Ιδρυμάτων κατά τας διατάξεις του Ν.Δ. 2592/53, ως μεταγενεστέρως ετροποποιήθη και συνεπληρώθη. 8-9.(Κατηργήθηκαν από το εδάφ. β άρθρ. 38 Νόμ. 1326/1983, ΦΕΚ Α΄ 19, τόμ. 27, σελ. 196,358). Άρθρ.16.-1.Προς κάλυψιν των απαιτουμένων δαπανών δια την ασφάλισιν και την προστασίαν της υγείας των αγροτών διατίθενται οι ακόλουθοι πόροι: α)Ετησία επιχορήγησις του Δημοσίου, καθοριζομένη δι’ αποφάσεως του Προέδρου της Κυβερνήσεως και του Υπουργού των Οικονομικών. β)Η δια του άρθρ. 13 του Ν.Δ. 2592/53 προβλεπομένη παγία συνεισφορά των Δήμων και Κοινοτήτων 5% επί των τακτικών εσόδων του προϋπολογισμού αυτών των πραγματοποιουμένων κατά την λήξασαν χρήσιν. γ)Η δια των άρθρ. 8 και 13 οριζομένη συμετοχή των ησφαλισμένων. δ)Δωρεαί, κληροδοσίαι και πας έτερος πόρος. 2.Κατ’ εφαρμογήν του εδάφ. α΄ της παρ. 1 του παρόντος άρθρου, εις τον προϋπολογισμόν των εξόδων του Υπουργείου Κοινων. Προνοίας, επί πλέον των βάσει του άρθρ. 13 του Ν.Δ. 2592/53 ως τούτο συνεπληρώθη υπό του άρθρ. 14 του Ν.Δ. 3097/54 χορηγουμένων πιστώσεων δια νοσήλεια απόρων και δαπάνας εν γένει ιατρικής αντιλήψεως, εγγράφεται κατ’ έτος ειδική πίστωσις υπό ίδιον κεφάλαιον και άρθρον προς συμπλήρωσιν των πέραν των λοιπών πόρων της προηγουμένης παραγράφου απαιτουμένων δαπανών. (Αντί για τη σελ. 176,01) Σελ. 176,01(α) Τεύχος ΣΤ81-Σελ. 63 495 Κοινωνική Ασφάλιση Αγροτών 34.Β.ε.1 496 34.Β.ε.1 Κοινωνική Ασφάλιση Αγροτών 3.«Οι κατά τας προηγουμένας παραγράφους πόροι εισάγονται εις τους κατά το άρθρ. 13 του Ν.Δ. 2592/53 λογαριασμούς Ιατρικής Αντιλήψεως κατά Νόμον και διατίθενται δια την μισθοδοσίαν, οδοιπορικά έξοδα και λοιπάς προσθέτους αμοιβάς του προσωπικού εν γένει των Κοινοτικών και Αγροτικών Ιατρείων και των Υγειονομικών Σταθμών, δι’ έξοδα λειτουργίας και συντηρήσεως, δια προμήθειαν φαρμάκων, πάσης φύσεως υλικού και ειδών εν γένει εξοπλισμού των ανωτέρω Ιατρείων, Υγειονομικών Σταθμών και των Υπηρεσιών των ασκουσών αρμοδιότητας Ιατρικής Αντιλήψεως και Ασφαλίσεως Αγροτών ως και δι’ επισκευήν, συμπλήρωσιν και ανέγερσιν κτιρίων δια την στέγασιν των Ιατρείων και Υγειονομικών Σταθμών. Αι λεπτομέρειαι εφαρμογής της διατάξεως ταύτης καθορισθήσονται δι’ αποφάσεως του επί της Κοινωνικής Προνοίας Υπουργού. 4.Η κατά το παρόν άρθρον κρατική επιχορήγησις κατανέμεται εις τα κατά το άρθρ. 4 του παρόντος Νομαρχιακά Συμβούλια Υγείας και Ασφαλίσεως, αναλόγως των τοπικών αναγκών δι’ αποφάσεως του Υπουργού Κοινωνικής Προνοίας». Αι παρ. 3 και 4 αντικατεστάθησαν ως άνω δια του άρθρ. 25 παρ. 5 Ν.Δ. 4111/1960. 5.Ο λογαριασμός Ιατρικής Αντιλήψεως, ονομαζόμενος του λοιπού λογαριασμός Ιατρικής Αντιλήψεως και Ασφαλίσεως, κινείται δυνάμει εντολών του Προέδρου του Νομαρχιακού Συμβουλίου Υγείας και Ασφαλίσεως, απόντος δε τούτου ή κωλυομένου, του αντιπροέδρου αυτού. «Δια την λειτουργίαν του λογαριασμού τούτου δεν απαιτείται κατάρτισις προϋπολογισμού εσόδων και εξόδων υπό των οικείων Νομαρχιακών Συμβουλίων Υγείας και Ασφαλίσεως Αγροτών». Η εντός « » περίπτωσις προσετέθη δια του άρθρ. 25 παρ. 6 Ν.Δ. 4111/1960. Άρθρ.17.-1.Παρά τω Υπουργείω Κοινωνικής Προνοίας και υπό την Γεν. Διεύθυνσιν Υγιεινής συνιστάται Διεύθυνσις Κοινωνικής Ασφαλίσεως Αγροτών, επιφορτισμένη με τας εκ του παρόντος νόμου αρμοδιότητας. 2.Η σύνθεσις του προσωπικού της Διευθύνσεως, εξ υπαλλήλων υπηρετούντων εις το αυτό Υπουργείον, τα καθήκοντα και η αποστολή ταύτης εν λεπτομερείαις κανονισθήσονται δια Β.Δ/τος, εκδιδομένου προτάσει του Υπουργού Κοινων. Προνοίας. Τελικαί και μεταβατικαί διατάξεις Άρθρ.18.-1.Η εφαρμογή του παρόντος Νόμου άρχεται δια της συστάσεως κοινοτικών και αγροτικών ιατρείων κατά προτίμησιν εις ορεινάς, δυσπροσίτους και απομεμακρυσμένας περιοχάς εκάστου Νομού. 2.Αι μέχρι της δημοσιεύσεως και της εφαρμογής του παρόντος Νόμου υπογραφείσαι συμβάσεις προσλήψεως κοινοτικών ιατρών κατά τας διατάξεις του Ν.Δ. 2592/1953 και 3097/1954 εξακολουθούσιν ισχύουσαι, αι δε εξ αυτών απορρέουσαι οικονομικαί υποχρεώσεις αντιμετωπίζονται εκ του λογαριασμού Ιατρικής Αντιλήψεως του Νομού, εις ον υπάγονται αι κοινότητες, δια την εξυπηρέτησιν των οποίων έχουσι προσληφθή οι ιατροί ούτοι. 3.Οι ήδη υπηρετούντες κοινοτικοί ιατροί διατηρούνται εν υπηρεσία εις τα υφιστάμενα κοινοτικά ιατρεία μέχρι της λήξεως της εν ισχύϊ συμβάσεως, δυναμένης ν’ ανανεωθή συμφώνως προς τας διατάξεις του παρόντος Νόμου. 4.Τα κατά την δημοσίευσιν του παρόντος Νόμου συνεστημένα Κοινοτικά Ιατρεία παραμένουσιν εν λειτουργία, διεπόμενα εφεξής υπό των διατάξεων του παρόντος Νόμου και εφ’ όσον πληρούσι τους υπό της νομοθεσίας καθοριζομένους όρους. Άρθρ.19.-1.Αι κατά την δημοσίευσιν του παρόντος Νόμου υφιστάμεναι εκκρεμείς υποχρεώσεις των Δήμων και Κοινοτήτων εκ της κατά το άρθρ. 13 του Ν.Δ. 2592/53 εισφοράς αποδίδονται εις τον λογαριασμόν «Ιατρική Αντίληψις και Ασφάλισις» του Νομού, εις ον οι οργανισμοί ούτοι υπάγονται. 2.Οι κατά την δημοσίευσιν του παρόντος υφιστάμενοι λογαριασμοί «Ιατρική Αντίληψις» του άρθρ. 13 του Ν.Δ. 2592/1953 παύουν λειτουργούντες μετά ένα μήνα από της δημοσιεύσεως του παρόντος Νόμου, εντός δε της προθεσμίας ταύτης υποχρεούνται τα υφιστάμενα Περιφερειακά Συμβούλια Ιατρικής Αντιλήψεως, όπως εκκαθαρίσωσι τας εκκρεμείς υποχρεώσεις των. Τα τυχόν απομένοντα αδιάθετα των λογαριασμών θα κατανεμηθώσιν εις τους κατά τον παρόντα νόμον λογαριασμούς «Ιατρικής Αντιλήψεως και Ασφαλίσεως των οικείων Νομών» δι’ αποφάσεως του Υπουργού Κοινωνικής Προνοίας. Δι’ αποφάσεως του Υπουργού Κοιν. Προνοίας, επιτρέπεται η παράτασις της ανωτέρω προθεσμίας. Άρθρ.20.-1.Όπου εν τω Ν.Δ. 2592/1953, ως ετροποποιήθη και συνεπληρώθη, αναφέρεται Περιφερειακόν Συμβούλιον Ιατρικής Αντιλήψεως νοείται το κατά το άρθρ. 4 του παρόντος Νόμου Νομαρχιακόν Συμβούλιον Υγείας και Ασφαλίσεως, όπου δε αναφέρεται Περιφερειακή Υπηρεσία του Υπουργείου Κοινωνικής Προνοίας νοείται το Υγειονομικόν Κέντρον της έδρας του Νομού και προκειμένου περί της περιφερείας Πειραιώς το Υγειονομικόν Κέντρον Πειραιώς. Σελ. 177 497 Κοινωνική Ασφάλιση Αγροτών 34.Β.ε.1 2.Το άρθρ. 5 του Ν.Δ. 2592/1953 καταργείται. Άρθρ.3.-1-2.(Αναφέρονται εις την σύνθεσιν του Κεντρικού Συμβουλίου Ιατρικής Αντιλήψεως, περί ης βλ. ήδη άρθρ. 58 του Οργανισμού Υπ. Υγιεινής (Β.Δ. 84/65 ανωτ.. σελ. 37). 3.Το Κεντρικόν Συμβούλιον, πλην των εν άρθρ. 18 του Ν.Δ. 2592/1953 οριζομένων αρμοδιοτήτων, ασκεί και τας εν συνεχεία προσθέτους τοιαύτας: α)Εποπτεύει, κατευθύνει και συντονίζει το έργον των Νομαρχιακών Συμβουλίων Υγείας και Ασφαλίσεως. β)Εισηγείται προς τα αρμόδια Υπουργεία Κοινωνικής Προνοίας και Γεωργίας παν μέτρον, όπερ κρίνει λυσιτελές δια την οργάνωσιν, την λειτουργίαν και την ανάπτυξιν της ασφαλίσεως της υγείας και της ευημερίας των αγροτών. γ)Γνωματεύει επί προτάσεων, σχεδίων ή ερωτημάτων διαβιβαζομένων προς αυτό υπό των Υπουργών Γεωργίας και Κοινωνικής Προνοίας.  δ)Κατανέμει τας πιστώσις προς τα Νομαρχιακά Συμβούλια και μεριμνά δια την ορθήν κατανομήν των δαπανών και των εις είδος παροχών Ιατρικής Αντιλήψεως, Υγιεινής και Κοινωνικής Προνοίας μεταξύ των αγροτικών περιφερειών και των πόλεων. Σελ. 172(β) 268-060 ε)Ασκεί πάσαν άλλην αρμοδιότητα, ανατιθεμένην αυτώ υπό των Υπουργών Κοινωνικής Προνοίας και Γεωργίας». Αι ανωτέρω αρμοδιότητες περιωρίσθησαν εις απλήν γνωμοδότησιν δια του άρθρ. 58 του Οργανισμού Υπ. Υγιεινής (Β.Δ. 84/65, ανωτ. σελ. 37). Άρθρ.21.-1.Αι διατάξεις του άρθρου μόνου, παρ. 5 του Νόμ. 3319/1955 δεν έχουσιν εφαρμογήν προκειμένου περί ιατρών προσλαμβανομένων εις κοινοτικά και αγροτικά Ιατρεία Υγειονομικούς Σταθμούς και Νοσηλευτικά Ιδρύματα Δημοσίου ή Ιδιωτικού Δικαίου εν γένει. 2.Της υποχρεώσεως της προβλεπομένης δια του άρθρ. 15 του Ν.Δ. 3340/1955 εξαιρούνται τα ήδη λειτουργούντα Κρατικά Κέντρα Αιμοδοσίας και τα υπαγόμενα εις το Υπουργείον Εθνικής Αμύνης, το Κέντρον Αιμοδοσίας του Οργανισμού «Πρώται Βοήθειαι Πειραιώς» το εγκατεστημένον εν Πειραιεί ως και τα του Ελληνικού Ερυθρού Σταυρού, ως υποκείμενα εις τον προβλεπόμενον έλεγχον παρά των προϊσταμένων αυτών υπηρεσιών. Άρθρ.22.-1.«Δια Β.Δ/των εκδιδομένων προτάσει του Υπουργού Κοινωνικής Προνοίας καθορίζονται αι λεπτομέρειαι της εφαρμογής του παρόντος Ν.Δ/τος». Η παρ. 1 αντικατεστάθη ως άνω δια του άρθρ. 25 παρ. 5 Ν.Δ. 4111/1960. 2.Επιτρέπεται η δια Β.Δ/τος κωδικοποίησις των διατάξεων του παρόντος Νόμου και των εις άλλους Νόμους σχετικών διατάξεων, μεταβαλλομένης εν ανάγκη της σειράς των άρθρων και παραγράφων, επιτρεπομένης άμα και της διαμορφώσεως νέων αυτοτελών άρθρων άνευ μεταβολής του κειμένου. 3.Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. Άρθρ.4.-(Αντικαθίσταται το άρθρ. 1 του Ν.Δ. 2952/53). Άρθρ.5.-1-3.Το Νομαρχιακόν Συμβούλιον Υγείας και Ασφαλίσεως αποτελείται εκ των ακολούθων μελών:  (Βλ. άρθρ. 68 Β.Δ. 84/65 περί Οργανισμού Υπ. Υγιεινής). 4.Το Νομαρχιακόν Συμβούλιον Υγείας και Ασφαλίσεως συγκαλείται εις συνεδριάσεις τακτικώς μεν άπαξ του μηνός εκτάκτως δε οσάκις κρίνει αναγκαίον ο Πρόεδρος ή ζητώσι τούτο εγγράφως τρία τουλάχιστον μέλη αυτού, ή παραγγείλη την σύγκλησιν ο Υπουργός Κοινων. Προνοίας ή ο Υπουργός Γεωργίας. 5.Το Νομαρχιακόν Συμβούλιον Υγείας και Ασφαλίσεως ευρίσκεται εν απαρτία, εφ’ όσον τα παρόντα μέλη είναι πλείονα των απόντων, αποφασίζει δε κατά πλειοψηφίαν εν ισοψηφία επικρατούσης της ψήφου του Προέδρου.  6.Χρέη γραμματέως εκτελεί υπάλληλος του Υγειον. Κέντρου ή του Κέντρου Κοινων. Προνοίας, οριζόμενος υπό του Νομάρχου. 7.Αι αποφάσεις του Νομαρχιακού Συμβουλίου Υγείας και Ασφαλίσεως καταχωρίζονται εις Βιβλίον Πρακτικών υπογραφομένων υπό των παρόντων κατά την σχετικήν συνεδρίασιν μελών αυτού, υποβάλλονται δε υπό του Νομάρχου εις το Κεντρικόν Συμβούλιον Ιατρ. Αντιλήψεως, Υγιεινής και Κοινωνικής Προνοίας και Ασφαλίσεως. 8.Εις τα μέλη του Συμβουλίου παρέχεται αποζημίωσις κατά συνεδρίασιν δι’ έξοδα κινήσεως, οριζομένη δια κοινής αποφάσεως των Υπουργών Κοινωνικής Προνοίας, Γεωργίας και Οικονομικών. Τα έξοδα ταύτα, ως και τα λοιπά έξοδα λειτουργίας του Συμβουλίου, βαρύνουν τον λογαριασμόν Ιατρικής Αντιλήψεως και Ασφαλίσεως του Νομού. 490 34.Β.ε.1 Κοινωνική Ασφάλιση Αγροτών Άρθρ.6.-Το Νομαρχιακόν Συμβούλιον Υγείας και Ασφαλίσεως πλην των υπό του Ν.Δ. 2592/53 ως τούτο ετροποποιήθη μεταγενεστέρως καθοριζομένων αρμοδιοτήτων αυτού, ασκεί και τας κάτωθι αρμοδιότητας: α)Επικυρώνει του καταλόγους των ευπόρων αγροτών κατά Κοινότητα και Δήμον, δυνάμενον να τροποποιή αυτούς είτε αυτεπαγγέλτως είτε κατ’ ένστασιν των ενδιαφερομένων.  β)«Το πάσης φύσεως προσωπικόν των Αγροτικών Ιατρείων προσλαμβάνεται επί συμβάσει τριετούς δαρκείας δι’ αποφάσεως του Υπουργού Υγιεινής μετά σύμφωνον γνώμην του οικείου Νομαρχιακού Συμβουλίου Υγείας και Ασφαλίσεως, των σχετικών συμβάσεων υπογραφομένων μεταξύ του Νομάρχου ως Προέδρου του Συμβουλίου τούτου και των προσλαμβανομένων». Το εδάφ. β΄ αντικατεστάθη ως άνω δια της παρ. 1 άρθρ. 2 Ν.Δ. 4440/1964 (κατωτ. αριθ. 7). γ)Μεριμνά δια την τακτικήν και επαρκή χορήγησιν των αναγκαιούντων φαρμάκων εις τους ησφαλισμένους αγρότας της περιφερείας αυτού.  δ)Εποπτεύει και ελέγχει το έργον των Τοπικών Επιτροπών και ασκεί την δίωξιν παντός παραβάτου των διατάξεων του παρόντος Νόμου εν τη περιφερεία του Νομού. ε)Εποπτεύει και ελέγχει τον τρόπον της παροχής της ιατροφαρμακευτικής, οδοντιατρικής και νοσοκομειακής περιθάλψεως προς τους αγρότες, συντονίζει τα προγράμματα και την δράσιν των Υπηρεσιών και Οργανισμών Δημοσίου ή Ιδιωτικού Δικαίου εις τον τομέα της Υγιεινής, της Προνοίας και της αγροτικής Ασφαλίσεως εν γένει και εισηγείται προς το Κεντρικόν Συμβούλιον παν μέτρον πρόσφορον δια την πρόοδον της ασφαλίσεως και την προστασίαν της Υγείας των αγροτών. ς)Υποβάλλει ανά εξάμηνον πλήρεις πίνακας περί του τρόπου της λειτουργίας των Κοινοτικών και Αγροτικών Ιατρείων του Νομού, ως και των Υγειον. Σταθμών, της κινήσεως των ασθενών, των εσόδων και εξόδων αναλυτικώς, ως και γενικήν έκθεσιν περί του συντελεσθέντος έργου.  Άρθρ.7.-1.Εις την έδραν εκάστου Δήμου ή Κοινότητος συνιστάται Τοπική Επιτροπή Ασφαλίσεως, δι’ αποφάσεως του Νομάρχου. 2.Η Επιτροπή αποτελείται εκ των κάτωθι μελών: α)Του Δημάρχου ή του Προέδρου της Κοινότητος ή του νομίμου αυτών αναπληρωτού. β)Ενός εκ των εν τω Δήμω ή τη Κοινότητι εφημερίων. γ)Ενός εκπροσώπου του Τοπικού Γεωργικού Συνεταιρισμού, εφ’ όσον υπάρχει τοιούτος. δ)Ενός των εις την Κοινότητα υπηρετούντων δημοδιδασκάλων. ε)Του Διοικητού της Διοικήσεως ή Υποδιοικήσεως ή Τμήματος Χωροφυλακής, ή του Αστυνομικού Σταθμάρχου, εφ’ όσον εδρεύουν εις την Κοινότητα τοιαύται αρχαί.  Εις ας κοινότητας δεν εξασφαλίζεται κατά τας διατάξεις της παραγράφου ταύτης συγκρότησις τριμελούς τουλάχιστον τοπικής Επιτροπής, ο Νομάρχης προς συμπλήρωσιν της Επιτροπής ορίζει ως μέλος αυτής ένα των εις την κοινότητα υπηρετούντων Δημοσίων Υπαλλήλων, εν ελλείψει δε τούτων ένα ή δύο εγκρίτους δημότας του Δήμου ή της Κοινότητος.  3.Η Επιτροπή, συγκαλουμένη υπό του Προέδρου της Κοινότητος ως Προέδρου, προβαίνει εις την εξακρίβωσιν της οικονομικής και οικογενειακής καταστάσεως των κατοίκων και αναλόγως των εισοδημάτων της κτηματικής και άλλης περιουσίας αυτών, εγγράφει εις ιδιαίτερον κατάλογον τους προδήλως ευπόρους αγρότας μετά των μελών της οικογενείας αυτών. 4.Οι κατάλογοι των ευπόρων αγροτών υπόκεινται εις ετησίαν αναθεώρησιν κατά τους μήνας Ιούλιον και Αύγουστον. Δύνανται, κατά την διάρκειαν του έτους, οι ενδιαφερόμενοι να ζητήσωσι την εκ του καταλόγου διαγραφήν, περί ης αποφασίζει η Τοπική Επιτροπή, κρίνουσα τους προβαλλομένους λόγους.  5.Η Επιτροπή δεν δεσμεύεται κατά την κρίσιν αυτής, υπό των κειμένων διατάξεων, περί των κριτηρίων της απορίας. 6.Κατά των αποφάσεων των Τοπικών Επιτροπών επιτρέπεται ένστασις του κριθέντος ευπόρου, υποβαλλομένη ενώπιον του οικείου Νομαρχιακού Συμβουλίου Υγείας και Ασφαλίσεως δια του Προέδρου της Κοινότητος, εντός προθεσμίας ενός μηνός από της ανακοινώσεως του καταλόγου ή της αναθεωρήσεως αυτού.  Το άρθρ. 7 θα καταργηθή από της εκδόσεως του Β.Δ/τος, του προβλεπομένου υπό του κατωτέρω άρθρ. 7 Νόμ. 4169/1961. Άρθρ.8.-1.Πάντα τα πρόσωπα τα μη συμπεριλαμβανόμενα εις τους κατά Δήμους ή Κοινότητας συντασσομένους καταλόγους ευπόρων δικαιούνται άνευ ουδεμιάς υποχρεώσεως ή διατυπώσεως των εν τοις άρθρ. 1 και 2 του παρόντος Νόμου καθοριζομένων παροχών.  2.Τα συμπεριλαμβανόμενα εις τους καταλόγους ευπόρων πρόσωπα δικαιούνται των παροχών της ανοικτής ιατρικής, οδοντιατρικής και φαρμακευτικής περιθάλψεως επί τη καταβολή ετησίου ασφαλίστρου δραχ. 50 κατ’ ασφαλιζόμενον πρόσωπον, εξαιρουμένων των αγόντων ηλικίαν κατωτέραν των 14 ετών. Η καταβολή του ασφαλίστρου βαρύνει τον αρχηγόν της οικογενείας.  3.Δια Β.Δ/τος εκδιδομένου προτάσει των Υπουργών     Κοιν.  Προνοίας,    Γεωργίας     και      Οικο(Αντί της σελ. 173) Σελ. 173(α) 255-127 491 Κοινωνική Ασφάλιση Αγροτών 34.Β.ε.1 νομικών δύναται να παρέχηται και νοσοκομειακή περίθαλψις εις τα εν παρ. 2 αναφερόμενα πρόσωπα. Δια του αυτού Δ/τος θέλουσι καθορισθή αι προϋποθέσεις, οι όροι, οι δικαιούχοι, το ασφάλιστρον και πάσα άλλη σχετική λεπτομέρεια.  4.Η κατά τας παρ. 2 και 3 του παρόντος άρθρου ασφάλισις δεν είναι υποχρεωτική, του αποστέργοντος ταύτην αρχηγού της οικογενείας υποχρεουμένου να υποβάλη σχετικήν περί τούτου δήλωσιν εις τον Πρόεδρον της Τοπικής Επιτροπής εντός ενός μηνός από της οριστικής εγγραφής εις τον κατάλογον ευπόρων.  5.Δια Β.Δ/των εκδιδομένων προτάσει των Υπουργών Κοιν. Προνοίας, Γεωργίας και Οικονομικών, θέλουσι καθορισθή ο τρόπος και η διαδικασία της βεβαιώσεως και εισπράξεως των εισφορών των ευπόρων αγροτών ως και πάσα άλλη σχετική λεπτομέρεια. Άρθρ.9.-1.Η ανοικτή ιατρική, οδοντιατρική και φαρμακευτική περίθαλψις των ησφαλισμένων, ως και η προστασία της υγείας αυτών, ασκείται δια των Κοινοτικών και Αγροτικών, Ιατρείων, ως και των Υγειον. Σταθμών, είτε εν τω Ιατρείω είτε κατ’ οίκον του ασθενούς ως και δια των εξωτερικών ιατρείων και εργαστηρίων των πλησιεστέρων Νοσηλευτικών Ιδρυμάτων ή Ειδικών Κέντρων. 2.Η νοσοκομειακή, σανατοριακή, ψυχιατρική και πάσα άλλη κλειστή περίθαλψις, ασκούνται εις τον πλησιέστερον Υγειον. Σταθμόν, τα εν τω νομώ λειτουργούντα Νοσηλευτικά Ιδρύματα και τα ειδικά Θεραπευτήρια της περιφερείας. Αι μαιεύσεις εκτελούνται εις τα αυτά Ιδρύματα και εις τα κοινοτικά η αγροτικά Ιατρεία.  3.Μόνον μετά βεβαίωσιν του οικείου Υγειον. Κέντρου, πιστοποιούσαν ότι τα εντός του Νομού λειτουργούντα Νοσηλ. Ιδρύματα δεν διαθέτουσι τ’ απαραίτητα δια την θεραπείαν επιστημονικά μέσα, επιτρέπεται η εκτός του Νομού μετακίνησις ή διακομιδή των ασθενών εις Νοσηλευτικόν Ίδρυμα ετέρου Νομού. Την κατά τα εκτεθέντα βεβαίωσιν δύναται να παρέχη και ο ιατρός του κοινοτικού ή αγροτικού ιατρείου, συνεννοούμενος μετά του Νομιάτρου, ως δια Β.Δ/τος κατά το άρθρ. 22 του παρόντος θέλει καθορισθή.